Lav et referat af nedenstående tekst:

Tekst:
For de kunstinteresserede var der denne weekend nok at gå om bord i Aalborg Kongres & Kultur Center. Her blev der nemlig afholdt Kunst For Alle for tredje gang. Idégrundlaget for Kunst For Alle er at vise, hvad der rører sig lige nu i kunstverdenen. Samtidig er der mulighed for at publikum og kunstnere kan møde hinanden ved kunstnernes stande. Udstillingen "Kunst for alle" repræsenterer både professionelle kunstnere og nye talenter. Hovedvægten er lagt på billedkunst, men der er også alt fra keramik til fotokunst. - Det er jo tit, når man står på sit værksted, at man står mutters alene. Så det er fint at komme her, siger Søren Wullum, en kunstner fra Aarhus, som har været med på dette års udstilling med både billeder og keramikfigurer. - Min stand er sådan en festlig stand, så folk griner jo, og det er nemt at snakke med dem. Jeg har fået solgt lidt også, tre mærker, det er fint. Udgifterne er hjemme, tilføjer han.

Referat:
Udstillingen "Kunst for alle" har samlet kunstnere og entusiaster i Aalborg Kongres & Kultur Center denne weekend.